2022 3 1
LT
Europos Sąjungos oficialusis leidinys
C 99/217 2021 m. liepos 8 d., ketvirtadienis
4. primena Sąjungos įsipareigojimą dėl jūrų apsaugos teisėtai apsaugoti bent 30 proc.
ES jūrų ploto, įskaitant 10 proc. griežtai saugomų jos jūrų; primena, kad ES turėtų užtikrinti, kad į pasaulinę strategiją po 2020 m. būtų įtraukti plataus užmojo pasauliniai 2030 m. tikslai, atitinkantys ES įsipareigojimus; be to, pakartoja savo poziciją, kad ES turėtų tapti pasauline lydere ir derybose dėl pasaulinės strategijos siekti plataus užmojo tikslų, atitinkančių arba viršijančių jos pačios tikslus, įskaitant teisiškai privalomus visuotinius tikslus iki 2030 m. atkurti ir apsaugoti ne mažiau kaip 30 proc. biologinės įvairovės; pabrėžia, kad saugomos teritorijos turi būti veiksmingai saugomos; 5. primena CCAMLR įsipareigojimą iki 2012 m.
CAMLR konvencijos rajone sukurti reprezentatyvią saugomų jūrų teritorijų sistemą, kuria būtų saugomi reprezentatyvūs jūrų ekosistemų, biologinės įvairovės ir buveinių pavyzdžiai; 6. pabrėžia, kad Madrido protokolu draudžiama veikla, susijusi su Antarkties mineraliniais ištekliais, išskyrus mokslinių tyrimų tikslais; ragina išsaugoti šią esminę nuostatą būsimuose susitarimuose; 7. atkreipia dėmesį į tai, kad dėl Pietų vandenyno geografinės izoliacijos CAMLR konvencijos rajone vykdoma stebėsena yra kompleksinė ir sudėtinga; 8. pabrėžia, kad daugiau kaip 80 proc. jūros dugno vis dar neištirta (9) ir kad reikia tolesnių okeanografijos mokslinių tyrimų, ypač taršos ir klimato kaitos poveikio ekosistemoms; 9. ragina Komisiją ir valstybes nares kartu su pasauliniais partneriais stiprinti saugomų jūrų teritorijų tinklą visame pasaulyje, užtikrinant geresnį valdymą, geresnį teritorijų planavimą, vertinimus ir vykdymą, kad būtų padidinta saugomų jūrų teritorijų ekologinė darna ir sujungiamumas; 10.
pabrėžia, kad NNN žvejybos veikla kelia didelę grėsmę tvariai žvejybai ir jūrų ekosistemų atsparumui;
11. pabrėžia, kad turizmas Antarktidoje turi būti vykdomas tvariai; todėl ragina CCAMLR užtikrinti, kad turizmas būtų vykdomas atitinkamai ir kad jis nedarytų neigiamo poveikio ekosistemai; 12. pabrėžia, kad šių dviejų naujų saugomų jūrų teritorijų sukūrimas būtų svarbus indėlis į pasaulinį ES biologinės įvairovės strategijos aspektą; ragina Komisiją ir valstybes nares pasinaudoti šių saugomų jūrų teritorijų sukūrimu kaip pagrindu pasaulinėse derybose pagal Biologinės įvairovės konvenciją COP 15 JT biologinės įvairovės konferencijoje Kunminge (Kinija); 13. pažymi, kad Antarkties vandenyno rytinėje dalyje ir Vedelio jūroje sukūrus daugiau kaip 3 mln. km2 saugomą jūrų teritoriją būtų sukurta viena didžiausių saugomų jūrų teritorijų istorijoje; 14. paveda Pirmininkui perduoti šią rezoliuciją Tarybai, Komisijai, Europos Komisijos pirmininko pavaduotojui ir Sąjungos vyriausiajam įgaliotiniui užsienio reikalams ir saugumo politikai ir CCAMLR valstybėms narėms.
(9)
National Ocean Service, 2021: https://oceanservice.noaa.gov/facts/exploration.html.